Estatutu sozialak idaztea. Gure kooperatiba gidatuko duen erreferentzia-esparrua izango dira eta, beraz, adituen aholkularitza eskatu eta arreta berezia eskaini behar diegu idazterakoan. Estatutuek bazkideen betebeharrak eta eskubideak arautzen dituzte besteak beste, baita horien ekarpenak eta bazkide berriak onartzeko baldintzak ere; era berean, helburu soziala osatzen duen jarduera zehaztu behar da. Kooperatiba-sozietate txikiek Enplegu eta Gizarte Gaietako sailburuaren 2010eko otsailaren 27ko Agindu bidez onartutako estatutu sozialen eredu lagungarri bat dute (2010eko martxoaren 30eko EHAA).